CELEX: C2007/095/67
Language: el
Date: 2007-04-28 00:00:00
Title: Υπόθεση C-148/07: Προσφυγή της 14ης Μαρτίου 2007 — Επιτροπή των Ευρωπαϊκών Κοινοτήτων κατά της Δημοκρατίας της Ουγγαρίας

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/34
            
         Προσφυγή της 14ης Μαρτίου 2007 — Επιτροπή των Ευρωπαϊκών Κοινοτήτων κατά της Δημοκρατίας της Ουγγαρίας
   (Υπόθεση C-148/07)
   (2007/C 95/67)
   Γλώσσα διαδικασίας: η ουγγρική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: V. Bottka και K. Mojzesowicz)
   
      Καθής: Δημοκρατία της Ουγγαρίας
   Αιτήματα της προσφεύγουσας
   
               —
            
            
               Ζητείται από το Δικαστήριο να αναγνωρίσει ότι η Δημοκρατία της Ουγγαρίας αθέτησε τις υποχρεώσεις που υπέχει δυνάμει του άρθρου 2, παράγραφος 3, της οδηγίας 2002/77/ΕΚ της Επιτροπής, της 16ης Σεπτεμβρίου 2002, σχετικά με τον ανταγωνισμό στις αγορές δικτύων και υπηρεσιών ηλεκτρονικών επικοινωνιών (1), καθόσον δεν κατήργησε τους περιορισμούς ως προς την παροχής καλωδιακών τηλεοπτικών υπηρεσιών που επιβλήθηκαν με το άρθρο 115, παράγραφος 4, του νόμου Ι του 1996 περί ραδιοφώνου και τηλεοράσεως.
            
         
               —
            
            
               Ζητείται να καταδικαστεί η Δημοκρατία της Ουγγαρίας στα δικαστικά έξοδα.
            
         Ισχυρισμοί και κύρια επιχειρήματα
   Η ημερομηνία μεταφοράς της οδηγίας στο εσωτερικό δίκαιο έληξε στις 30 Απριλίου 2004.
   Κατά την Επιτροπή, η Δημοκρατία της Ουγγαρίας αθέτησε τις υποχρεώσεις που υπέχει δυνάμει του άρθρου 2, παράγραφος 3, της οδηγίας 2002/77/ΕΚ περιορίζοντας, με τον νόμο περί ραδιοφώνου και τηλεοράσεως, το δικαίωμα των παρεχόντων καλωδιακώς υπηρεσίες να εκπέμπουν προγράμματα κατά τρόπον ώστε να μη καλύπτουν εδαφικώς πέραν του ενός τρίτου του πληθυσμού.
   
      (1)  ΕΕ L 249, σ. 21.